Diari Oficial de la Generalitat Valenciana


Sumari del DOGV 6206, del 15-02-2010 (2010/1364)

RESOLUCIÓ de 8 de febrer de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni entre la Generalitat (Conselleria d'Educació) i l'Ajuntament d'Altea per a la creació d'un centre docent públic de formació básica de persones adultes (cicles I y II), denominat Algar, de titularitat municipal, a l'esmentada localitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6206

Data del DOGV
:   15-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1364


Data del document
:   08-02-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Educació
    * Altea
    * centre d'ensenyament
    * cooperació administrativa

RESOLUCIÓ de 8 de febrer de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni entre la Generalitat (Conselleria d'Educació) i l'Ajuntament d'Altea per a la creació d'un centre docent públic de formació básica de persones adultes (cicles I y II), denominat Algar, de titularitat municipal, a l'esmentada localitat.   
 [2010/1364]  
La Generalitat (Conselleria d'Educació) i l'Ajuntament d'Altea han subscrit, després de la tramitació prèvia reglamentària, el 30 de desembre de 2009, un conveni per a la creació d'un centre docent públic de formació básica de persones adultes (cicles I y II), denominat Algar, de titularitat municipal, a l'esmentada localitat.  
En compliment del que establix la clàusula desena del conveni, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 0177/2010, i que figura com a annex d'esta resolució.  
València, 8 de febrer de 2010.- El director general del Secretariat del Consell: Ángel Mompó Romero.  
Conveni entre la Generalitat (conselleria d'Educació) i l'Ajuntament d'Altea, per a la creació d'un centre docent públic de formació bàsica de persones adultes (cicles I i II), denominat Algar, de titularitat municipal, a l'esmentada localitat.  
València, 30 de desembre de 2009  
Reunits  
D'una part, Alejandro Font de Mora i Turón, conseller d'Educació, en nom i representació de la Generalitat, en virtut de l'acord adoptat pel Consell, el dia 27 de novembre de 2009.  
D'una altra part, Andrés Ripoll Llorens, alcalde-president de l'Ajuntament d'Altea, facultat per a este acte per acord del Ple de l'esmentat ajuntament del dia 29 d'octubre de 2009.  
Manifesten  
1. L'Ajuntament d'Altea va acordar sol·licitar la creació d'un centre docent públic de formació bàsica de persones adultes (cicles I i II) de la seua titularitat a Altea, dins del marc educatiu vigent establit per la Llei 2/2006, de 3 de maig, d'Educació (BOE núm. 106 de 04.05.2006); la Llei 1/1995, de 20 de gener, de la Generalitat Valenciana, de Formació de les Persones Adultes (DOGV núm. 2.439 de 31.01.1995); el Decret 220/1999, 23 de novembre, del Govern Valencià, pel qual es regulen els programes formatius que figuren en la Llei 1/1995, de 20 de gener, de la Generalitat Valenciana, de formació de les persones adultes, i s'establix el currículum dels programes d'alfabetització i programes per a adquirir i actualitzar la formació bàsica de les persones adultes fins a l'obtenció del títol de graduat en Educació Secundària, a la Comunitat Valenciana (DOGV núm. 3.638 de 02.12.1999); el Decret 207/2003, de 10 d'octubre, del Consell de la Generalitat, pel qual s'establixen els requisits mínims dels centres docents de formació de persones adultes que impartisquen ensenyances bàsiques (DOGV núm. 4.607 de 14.10.2003); el Decret 256/2004, de 12 de novembre, del Consell de la Generalitat, pel qual es modifica el Decret 207/2003, de 10 d'octubre (DOGV núm.4.884 de 16.11.2004), i el Decret 23/2006, de 17 de febrer, pel qual es modifica el Decret 207/2003, de 10 d'octubre (DOGV núm. 5.203 de 21.02.2006).  
2. La disposició addicional segona, punt 2, de la Llei Orgànica 8/1985, de 3 de juliol (BOE núm. 159 de 04.07.1985), reguladora del Dret a l'Educació, establix que la creació de centres docents públics, els titulars dels quals siguen les corporacions locals, es realitzarà per conveni entre l'administració educativa competent i les corporacions.  
3. Tal com establix l'article 11 de la Llei 1/1995, de 20 de gener, ja mencionada: "Els programes per a la formació de les persones adultes, previstos en l'article 5 d'esta llei, es podran impartir en les modalitats d'ensenyament presencial i a distància en centres públics o privats que estiguen autoritzats."  
4. Tal com establix l'article 70 de la Llei 2/2006, de 3 de maig, ja mencionada: "quan l'educació de les persones adultes conduïsca a l'obtenció d'un dels títols establits en esta llei, serà impartida en centres docents ordinaris o específics, degudament autoritzats per l'administració educativa competent."  
5. El Servici de Projectes i Construccions Educatives ha emés un informe favorable, de data 14 de juliol de 2008, a la proposta d'instal·lacions i ús educatiu, ja que s'ajusta al que disposa la normativa aplicable als requisits mínims que han de complir estos centres, és a dir, Decret 207/2003, de 10 d'octubre, mencionat en el punt 1.  
6. El 17 de juliol de 2008, la Direcció General d'Ordenació i Centres Docents va dictar una resolució per la qual s'aprovava la proposta d'instal·lacions i ús educatiu dels espais reflectits en els plànols presentats per a la creació del mencionat centre.  
7. La Direcció Territorial d'Educació d'Alacant ha emés una proposta favorable, a la vista dels informes de la Unitat Tècnica i de la Inspecció Educativa.  
Per això, en virtut de les competències que atorga el Reial Decret 2093/1983, de 28 de juliol, sobre traspàs de funcions i servicis de l'administració de l'Estat a la Comunitat Valenciana, en matèria d'educació, i la Llei 7/1985, de 2 d'abril, reguladora de les Bases de Règim Local, la Conselleria d'Educació i l'Ajuntament d'Altea, acorden subscriure el present conveni atenent les següents,  
Clàusules  
Primera  
L'objecte del present conveni és la creació del centre docent públic de formació de persones adultes (cicles I i II) a Altea, de titularitat íntegrament municipal, de conformitat amb la disposició addicional segona, punt 2, de la Llei Orgànica 8/1985, 3 de juliol, amb les característiques, ensenyances i configuració que s'indiquen:  
Denominació genèrica: centre docent públic de formació bàsica de persones adultes (cicles I i II)   
Denominació específica: ALGAR  
Domicili: C/ Camí de l'Institut, s/n  
Localitat: Altea  
Província: Alacant  
Codi: 40520612  
Titular: Ajuntament d'Altea  
Ensenyances: els programes del cicle I i cicle II de la Formació Bàsica de Persones Adultes i els programes formatius continguts en l'annex III del Decret 220/1999, de 23 de novembre.  
Capacitat: 4 unitats de Formació Bàsica de Formació de Persones Adultes amb un màxim de 129 places escolars en presència simultània.  
Segona  
La denominació específica del centre serà, amb caràcter general, la indicada en la clàusula primera del present conveni.  
Tercera  
Amb la mateixa data d'efectes del present conveni, és a dir, inici del curs 2009/2010, serà extingida l'autorització pel cessament d'activitats del Centre Municipal d'FPA Algar, d'Altea, codi de centre 15738161, autoritzat per Resolució de la Direcció General d'Ensenyament, de 27 de juliol de 2006 (DOGV núm. 5335 de 30.08.2006).  
Quarta  
Correspon al titular del centre objecte del present conveni la dotació pressupostària necessària per als gastos derivats del personal docent i no docent, així com del funcionament de l'esmentat centre, independentment de la possibilitat de concórrer a totes les convocatòries públiques que realitze la Conselleria d'Educació per a la concessió de subvencions o ajudes econòmiques als centres de formació de persones adultes.  
Quinta  
El centre, objecte del present conveni, se sotmetrà a l'autoritat de la Conselleria d'Educació i de la Inspecció Educativa en els termes que preveu el títol VII de la Llei Orgànica 2/2006, de 3 de maig, que regula la inspecció del sistema educatiu i la resta de normativa de desplegament que puga dictar-se sobre la dita matèria.  
Sexta  
El titular del centre es compromet a:  
a) Complir el que s'establix sobre òrgans de govern dels centres públics, el capítol III del títol V de la Llei Orgànica 2/2006, de 3 de maig, d'Educació (LOE).  
b) Complir la normativa aplicable que establix els requisits mínims dels centres que impartisquen ensenyances de règim general.  
c) Seguir les directrius acadèmiques de l'administració educativa per als centres dependents de la Conselleria d'Educació, així com a presentar en cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar a la Conselleria d'Educació els canvis de professorat que puguen produir-se i adjuntar a esta notificació els documents que justifiquen el compliment de la titulació exigida del nou professorat.  
d) La custòdia d'expedients d'alumnes, i tots els documents de caràcter acadèmic i administratiu que se'n generen.  
Sèptima  
El present conveni produïx efectes el mateix dia de la seua firma; no obstant això, l'autorització d'obertura i funcionament del centre produirà efectes des de l'inici del curs acadèmic 2009/2010.  
Octava  
Les modificacions en les ensenyances, instal·lacions i la resta de requisits mínims, excepte les que suposen una nova autorització d'acord amb el que preveu l'article 13.2 del Reial Decret 332/1992, de 3 d'abril, seran notificades a l'administració educativa, la qual instruirà el corresponent expedient, que es tramitarà, en defecte de normativa específica per als centres docents públics, conformement al procediment regulat en el títol IV del mencionat Reial Decret 332/1992, de 3 d'abril. La seua aprovació serà finalitzada per orde del conseller d'Educació.  
En els supòsits recollits en l'article 13.2 abans mencionat, s'instruirà un expedient que donarà lloc a una nova autorització, per la qual cosa haurà de subscriure's l'oportú conveni entre les parts.  
Novena  
El present conveni tindrà una duració indefinida i es podrà extingir, no obstant això, per qualsevol de les causes següents:  
a) Per mutu acord de les parts.  
b) Per incompliment de les obligacions assumides per l'ajuntament.  
c) Per denúncia d'una de les parts, després de l'avís previ de, com a mínim, sis mesos abans de l'inici del curs acadèmic en què s'haja d'extingir.  
d) Per canvi de titularitat del centre o cessament de les activitats.  
Esta extinció produirà efectes a partir del final del curs escolar en què es produïsca la causa.  
En els supòsits previstos en els punts b) i d), l'extinció requerirà la comunicació prèvia de la Conselleria al titular del centre.  
Deu  
Este conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat i serà publicat en el Diari Oficial de la Comunitat Valenciana.  
Onze  
El present centre s'inscriurà en el Registre de Centres Docents de la Comunitat Valenciana.  
Com a prova de conformitat i perquè quede constància, firmen ambdós parts el present conveni en el lloc i la data consignats anteriorment.  
El conseller d'Educació: Alejandro Font de Mora Turón.  
L'alcalde-president de l'Ajuntament d'Altea: Andrés Ripoll Llorens.